Mestská časť Bratislava–Nové Mesto

Materiál na rokovanie
Miestneho zastupiteľstva
dňa: 13.10.2015

N á v r h 
na schválenie prípadu osobitného zreteľa týkajúceho sa prenájmu  pozemku registra „C“ KN parc. č. 12780/5, k. ú. Nové Mesto, pre neziskovú organizáciu Domov sv. Jána z Boha, n.o., so sídlom Hattalova 6, 831 03  Bratislava,  IČO: 45 735 816

Predkladá:						       Materiál obsahuje:

Ing. Mgr. Ľubomír Baník				       1. Návrh uznesenia
prednosta MÚ BANM				       2. Dôvodovú správu
3. Žiadosť 			       4. výpis z LV č. 5510
5. výpis z LV č. 2618
6. katastrálna mapa
7. výpis z registra neziskových  
    organizácií

Spracovateľ:						       Stanovisko právnej skupiny:

Mgr. Zuzana Kozáková	
referentka odd. právneho, podnikateľských činností, 
evidencie súpisných čísiel a správy pozemkov 

Zodpovedná:

Mgr. Marianna Moravcová Tomčíková		 
vedúca odd. právneho, podnikateľských činností, evidencie súpisných čísiel a správy pozemkov 

Na rokovanie prizvať:

Spracovateľa, zodpovednú osobu

október 2015
Návrh uznesenia

Miestne zastupiteľstvo mestskej časti Bratislava-Nové Mesto 

s c h v a ľ u j e

prenájom pozemku registra „C“ KN parc. č. 12780/5, zastavané plochy a nádvoria, o výmere 1012 m2 evidovanom na LV č. 5510 v katastrálnom území Nové Mesto

; na dobu neurčitú 

pre neziskovú organizáciu Domov sv. Jána z Boha, n.o., so sídlom Hattalova 6, 831 03 Bratislava, IČO: 45 735 816

; ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov 

z dôvodu, že nájomca je organizáciou poskytujúcou všeobecne prospešné služby spočívajúce v sociálnej pomoci a humanitárnej starostlivosti, prevádzkuje integračné centrum, v rámci ktorého poskytuje sociálne služby osobám, ktoré nemajú zabezpečené nevyhnutné podmienky na uspokojovanie základných životných potrieb, konkrétne osobám bez domova; nájomca bude daný pozemok využívať na prevádzku pracovných dielní v rámci pracovnej terapie pre osoby bez domova

; za symbolické nájomné vo výške:

1 €/rok

; s podmienkami:

a) nájomca nebude na prenajatom pozemku umiestňovať žiadne stavby

b) nájomná zmluva bude nájomcom podpísaná v lehote 30 dní od schválenia uznesenia v miestnom zastupiteľstve; v prípade, ak nájomná zmluva nebude nájomcom  v uvedenej lehote podpísaná, uznesenie stráca platnosť

c) prenajímateľ bude mať možnosť výpovede bez udania dôvodu s trojmesačnou výpovednou dobou 

d) nájomca zabezpečí dodržiavanie platných všeobecne záväzných nariadení mestskej časti Bratislava – Nové Mesto, najmä všeobecne záväzného nariadenia o dodržiavaní čistoty a poriadku, po celú dobu trvania nájmu

-	s pripomienkami

-	bez pripomienok

DÔVODOVÁ  SPRÁVA

Dňa  19.06.2015 požiadala nezisková organizácia Domov sv. Jána z Boha, so sídlom Hattalova 6, Bratislava o dlhodobý prenájom pozemku registra „C“ KN parc. č. 12780/5, o výmere 1012 m2, zastavané plochy a nádvoria, v k.ú. Nové Mesto. Jedná sa o pozemok, ktorý bezprostredne susedí s pozemkami, na ktorých sa nachádza zariadenie Domov sv. Jána z Boha, n.o. Súčasne žiadateľ požiadal o zváženie symbolického nájmu za uvedený pozemok.
Žiadateľ prevádzkuje integračné centrum, ktorého účelom je práca s ľuďmi, ktorí nemajú zabezpečené základné životné potreby – s bezdomovcami. Jednou zo služieb integračného centra je aj pracovná terapia, ktorú zákon č. 448/2008 Z.z. o sociálnych službách definuje ako odbornú činnosť na osvojenie pracovných návykov a zručností fyzickej osoby pri vykonávaní pracovných aktivít pod odborným vedením na účel obnovy, udržania alebo rozvoja jej fyzických schopností, mentálnych schopností a pracovných schopností a jej začlenenia do spoločnosti. Žiadateľ má záujem využívať pozemok na prevádzku dielní, ktoré tvoria priestor pre pracovnú terapiu.

V súlade s § 9a ods. 9 písm. c) zákona č. 138/1991 Zb. o majetku obcí v znení neskorších predpisov (ďalej len zákon o majetku obcí) ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem nájmov majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený.

Osobitný zreteľ je v tomto prípade daný tým, že sa jedná o organizáciu poskytujúcu sociálnu pomoc ľuďom bez domova a účelom využitia pozemku je vytvoriť priestor pre pracovné dielne za účelom pracovnej terapie pre tieto osoby.